Mõned tuttavad härrad, vanamoodsad või idealistid ilmselgelt, leidsid et valimiste eel on tarvis tõsiselt tegeleda erakonna programmiga - välja töötada, parandada, kinnitada, kuulutada. Ei hakanud mina neile ütlema,  kuivõrd tulutu on see tegevus kampaania seisukohast tänases maailmas. Edu ei saavuta mitte see, kes oma seisukohad selgesti välja hõikab, pigem see, kes hoidub nende jutuksvõtmisest või harrastab mingit sorti "konstruktiivset mitmetähenduslikkust".